Fjárlaganefnd Alþingis hefur óskað eftir svörum frá dómsmálaráðherra um starfslokasamning ríkislögreglustjóra . Nefndin vill meðal annars vita hvernig samningurinn sé fjármagnaður og hver heildarupphæðin sé . Ágúst Ólafur Ágústsson , þingmaður Samfylkingar , óskaði í gær eftir því að starfslokasamningur sem dómsmálaráðherra gerði við ríkislögreglustjóra yrði tekinn fyrir í fjárlaganefnd . Sagði hann upphæðirnar það háar að eðlilegt væri að fjárveitingarvaldið tæki málið til skoðunar . „ Eins fréttir hafa verið , af tveggja ára samningi á launum sem slaga upp í tvær milljónir á mánuði , það finnst mér bara í óhófi og í engu samræmi við íslenskan veruleika , " sagði Ágúst Ólafur í gær . Willum Þór Þórsson , formaður fjárlaganefndar segir nefndina hafa sent fyrirspurn á dómsmálaráðherra . „ Við spyrjum út í það hvernig ætlunin er að fjármagna samninginn og kostnaðarmat samningsins . Eins að fá formlega staðfestar lagaheimildir á bak við samninginn , " segir Willum . Eftir að Haraldur Johannessen ríkislögreglustjóri lætur af embætti um áramótin verður fær hann fullar launagreiðslur í 27 mánuði . Inni í því eru þriggja mánaða ráðgjafastörf í byrjun næsta árs , orlof , biðlaun og greiðslur samkvæmt starfslokasamningi í átján mánuði . En miðað við mánaðarlaun upp á 1.750 þúsund hljóðar heildarfjárhæðin upp á 47 milljónir króna . Ragnar Þór Ingólfsson , formaður VR er meðal þeirra sem hefur gagnrýnt starfslokasamninginn og sagði hann í fréttum Stöðvar 2 í gær að opinberir starfsmenn ættu ekki að njóta slíkra sérkjara . Willum segist ekki ætla tjá sig um efni samningsins fyrr en svör liggja fyrir . „ Ég held að það sé nú bara eðlilegt að bíða og sjá hvað í þessu felst áður en ég fer að úrskurða um það . En þetta er auðvitað staða sem ráðherrann stóð frammi fyrir og mér sýnist ráðherra vera að leysa þetta farsællega , " segir Willum . Hann gerir ráð fyrir að svör berist síðar í dag eða á morgun . „ Þá metum við svörin , fjöllum um það í nefndinni og tökum einhverja ákvörðun út frá því , " segir Willum .